पृथ्वी ग्रह इतना शानदार है
कि जीवन की छोटी-छोटी चीज़ों पर हमारा ध्यान ही नहीं जाता।
पर थोड़ा पास से देखो...
तो एक पूर्णतया अज्ञात दुनिया नज़र आएगी।
ऐसी दुनिया जहाँ नन्हे नायकों...
और छोटे विलक्षण प्राणियों को...
बड़ी-बड़ी बाधाओं के विरुद्ध जीतने के लिए...
असाधारण महाशक्तियों की आवश्यकता होती है।
टाइनी वर्ल्ड
लैटिन अमरीका के जंगल,
धरती पर किसी भी और जगह से...
वर्णनकर्ता पॉल रुड
...ज़्यादा नन्ही जानों के घर हैं।
धरती पर पड़े घासफूस के ढेर में, एक नए जीवन की शुरुआत हो रही है।
यह स्ट्रॉबेरी डार्ट मेंढक अपने टैडपोल को अपनी पीठ पर उठा कर चल रहा है।
उसका माप चावल के दाने जितना है।
जंगल का अधोलोक उसके बच्चे के लिए बहुत खतरनाक है।
उसके बड़ा होने के लिए उसे कोई सुरक्षित जगह ढूँढनी होगी।
वह वहाँ ऊपर, इस 40-मीटर ऊँचे गगनचुम्बी पेड़ की टहनियों में।
एक अंगूर के दाने जितने मेंढक के लिए...
यह उसका ऐवरेस्ट पर्वत है।
चिपचिपे पैर पकड़ने में सहायक हैं।
पर कहीं एक बार फिसले, तो जान से हाथ धोना पड़ सकता है।
पेड़ों में इसका साथ देने वाले बहुत हैं।
जड़ से लेकर...
...चोटी तक।
एक अकेले पेड़ में 5000 अलग-अलग किस्म के
छोटे जीव-जंतु हो सकते हैं।
आख़िरकार, पत्तों की छतरी में, जहाँ सूरज चमक रहा है।
एक ब्रोमिलियाड पौधा उसके बच्चे के बड़े होने के लिए
एक सर्वोत्तम ताल बनेगा।
पर इतने सारे नन्हे जानवरों की खाने और जगह के लिए होड़ के कारण,
जंगल में ज़िंदगी बहुत जोखिम भरी है।
एक सच्चा जानकार ही यहाँ पर जीवित रह सकता है।
जंगल
दुनिया के सबसे छोटे बंदर से मिलिए...
पिग्मी मारमोसेट।
एक वयस्क बंदर भी पूरा आपकी हथेली में आ जाएगा।
इतना छोटा होने से जानना कठिन हो जाता है कौन दोस्त है या दुश्मन या क्या खाना है।
पर कम से कम उनके पैरों के ठीक नीचे
एक खाने का स्रोत है।
अपने तीखे दाँतों से, वे पेड़ की छाल खोद कर
छोटे-छोटे गड्ढे बना देते हैं जो पेड़ के स्वादिष्ट मीठे रस से भर जाते हैं।
एक बड़े पेड़ पर, क़रीब 1,000 ऐसे गड्ढे हो सकते हैं।
एक बढ़ते परिवार के लिए आराम से पर्याप्त।
अच्छा है। दल में कुछ नयी भरती हुई हैं।
हरेक एक पिंग-पौंग गेंद के बराबर।
मारमोसेट लगभग हमेशा जुड़वाँ बच्चों को जन्म देते हैं।
दोनों माँ-बाप बारी-बारी बच्चे संभालते हैं, और बड़े भाई-बहन भी मदद करते हैं...
जब वे आपस में लड़ नहीं रहे होते।
सहयोग करना इन नन्हे बंदरों की जीवन-शैली है।
और साथ ही पेड़ के बीच में ही समय बिताना भी।
नीचे बहुत ख़तरा है...
और ऊपर बहुत भीड़ है।
मारमोसेट से डील-डौल में साठ गुना बड़े, हाउलर बंदर यहाँ ऊपर हावी रहते हैं।
पत्तों की छतरी में जंगल की 80 प्रतिशत ज़िंदगी पाई जाती है।
जंगल की धरती पर जीवन संघर्षमयी ज़्यादा है।
यहाँ नीचे सूरज की रोशनी नहीं पहुँचती तो ज़्यादा कुछ नहीं उग पाता।
यह नन्हा अगूटी ऊपर से गिरने वाली चीज़ों पर ही निर्भर रहता है।
बारिश जंगल की जीवन शक्ति है।
हर साल तीन मीटर तक बारिश गिरती है।
इन नन्ही ज़िंदगियों को हर बूँद प्रभावित करती है।
बारिश से टैडपोल का ताल भरा रहता है।
पर कभी-कभी अच्छी चीज़ की बहुतायत भी नुकसान कर देती है।
पौधों और पेड़ की छाल द्वारा सोखा गया पानी प्राचीन पेड़ों पर भार बहुत बढ़ा देता है।
मूसलाधार बारिश ऊपरी मिट्टी को बहा ले जाती है।
विशाल पेड़ सदियों तक भीषण तूफ़ान सहते हैं...
और फिर एक दिन...
जब इस डील-डौल वाला कोई पेड़ गिरता है...
तो वह जंगल के जीवन में बहुत बड़ा रिक्त स्थान छोड़ जाता है।
स्ट्रॉबेरी डार्ट मेंढक बच गया है।
पर उसका टैडपोल खुले में आ गया है।
और एक फ़ायर-बैलीड स्थलीय साँप उसे महसूस कर सकता है।
माँ कुछ नहीं कर सकती...
सिवाय दोबारा शुरू करने के।
किसी की तबाही किसी और के लिए अप्रत्याशित लाभ का कारण बन सकती है।
लीफ़-कटर चींटियों को अब पेड़ पर चढ़ने की ज़रूरत नहीं।
माप में पत्ते उनसे कई गुना बड़े हैं।
पर हर चींटी अपने वज़न से दस गुना ज़्यादा वज़न उठा सकती है।
और आठ मिलियन चींटियों की बस्ती ऐसे किसी पेड़ को कुछ ही दिनों में
खाली कर सकती है।
गिरा हुआ पेड़ अन्य कई तरह के पत्ते खाने वाले जीवों को भी आकर्षित करता है।
दुर्भाग्यवश, मारमोसेट पत्ते नहीं खाते।
और एक बड़े रस वाले पेड़ का गिरना बहुत बड़ा नुकसान है।
पर इन नन्हे शरारती बंदरों का एक आश्चर्यजनक परभक्षी पहलू भी है।
अपनी स्प्रिंग जैसी टाँगों की मदद से यह तीन मीटर लंबी छलांग मार सकते हैं।
इनके मुड़े हुए पंजे ग्रैप्लिंग हुक की तरह जकड़ते हैं।
और पेड़ की छाल चबाने वाले यह दाँत कीड़े-मकोड़ों पर भी उतने ही कारगर हैं।
गिरी हुई टहनियों के ढेर में शिकार खोजना इन नन्हे बंदरों के लिए बहुत आसान है।
इनके हाथ जो लगेगा, यह खा लेंगे।
पर हर चीज़ जो दिखती है, ज़रूरी नहीं वही हो।
नकल करने का एक अद्भुत प्रदर्शन।
इस कैटरपिलर का एक खतरनाक साँप होने का दिखावा इतना सजीव है
कि डर लगता है।
हज़ारों साल से छाया में रहने के बाद,
अचानक जंगल की धरती धूप से नहा गई है।
प्रसुप्त पड़े बीजों की शुरुआत छोटी है पर लक्ष्य बहुत ऊँचा है।
यह अब रोशनी की ओर दौड़ लगा रहे हैं।
बेलें और लताएँ तेज़ी से शुरू करती हैं...
और सूरज की रोशनी में अपनी जगह बनाने के संघर्ष में छोटे पौधों को कुचलती जाती हैं।
जल्द ही गिरा हुआ पेड़ नए पौधों से ढक जाता है।
और खाली हो गई जगह एक हरे-भरे झुरमुट में परिवर्तित हो जाती है।
पर यह कोई ईडन का बगीचा नहीं है।
हम्मिंगबर्ड काग़ज के पन्ने जितनी हल्की होती हैं।
पर अपने आकार की कमी को वे आक्रामकता से पूरा करती हैं।
इनमें से कुछ की चोंचें और यहाँ तक कि दाँत भी छुरे जैसे तेज़ होते हैं।
यह सब फूलों के लिए लड़ने में प्रयोग होता है।
हम्मिंगबर्ड को हर कुछ मिनटों में पुनः ऊर्जा भरनी पड़ती है।
अपनी दो-मुँही जीभों से वे एक सेकंड में 20 बार फूलों का रस पीती हैं।
और उन्हें तेज़ काम करना ज़रूरी है।
मुकाबला अनवरत है।
पर यह ऐसा ही हो, यह ज़रूरी तो नहीं।
हेलीकोनिया के अर्द्धचन्द्राकार फूलों का
रस पीना ज़्यादातर हम्मिंगबर्ड्स के लिए असंभव होता है।
पर ग्रीन हर्मिट की चोंच लंबी और घुमावदार है।
जिसकी मदद से यह शांति से रस पी सकती है।
अह, लगभग।
सुई की नोक से भी छोटे,
इन फूलों की कुटकियों ने इस हेलीकोनिया का लगभग पूरा रस पी डाला है।
अब अगले फूल तक पहुँचने के लिए, उन्हें एक सवारी की ज़रूरत है।
अपने माप के हिसाब से, यह लगभग चीते जितनी तेज़ हैं।
हम्मिंगबर्ड की चोंच पर तेज़ी से भागकर...
यह उसके नथुनों में बैठ जाती हैं...
अगले फूल तक ले जाए जाने के लिए तैयार।
चूँकि इस झुरमुट में पौधे बहुत बढ़ गए हैं,
जंगल की धरती पर एक बार फिर अंधेरा छा गया है।
ऐसी नमी वाली जगहों पर कुकुरमुत्ते बहुत फलते-फूलते हैं...
और गिरे हुए पेड़ों के अवशेष सड़ा देते हैं।
यहाँ ताज़ा खाने की चीज़ें मिलना ज़्यादा मुश्किल है।
ब्राज़ील नट की फली ज़्यादातर जानवरों के लिए बहुत सख्त होती है।
पर अगूटी के लिए नहीं।
जो वह अभी नहीं खा पाएगी, वह बाद में खाने के लिए गाड़ देगी।
इसका स्वभाव घबराने वाला है।
जिसके लिए उसके पास अच्छा कारण है।
मार्गे घर में पलने वाली बिल्लियों से कुछ ही बड़ी होती है...
पर खतरनाक कहीं ज़्यादा होती है।
जंगल की अंधेरी धरती बहुत से परभक्षी छिपा कर रखती है।
और छोटे पैमाने पर, वे कहीं ज़्यादा भयावह होते हैं।
चालीस छोटी-छोटी टाँगों पर,
एक उंगली जितनी लंबाई वाला यह वेल्वेट कीड़ा ख़ामोशी से छिपकर चलता है।
इसके शिकार करने के तरीके विज्ञान की काल्पनिक कहानियों जैसे लगते हैं।
अपने शरीर पर बने कंपन संवेदकों से यह अपने शिकार की गतिविधि पर नज़र रखता है।
इसे चुपके से और पास सरकना होगा...
ताकि अपना गुप्त हथियार इस्तेमाल कर सके...
वेब-स्लिंगर।
यह चिपचिपे रेशे कुछ ही क्षण में सख्त हो जाते हैं।
बचने का कोई रास्ता नहीं है।
नन्हे जीवों को हर समय चौकस रहना पड़ता है।
मादा स्ट्रॉबेरी डार्ट मेंढक ने अभी-अभी नए अंडे दिए हैं।
पर उन्हें सुरक्षित रखने का काम नर का है।
चमकदार लाल रंग परभक्षियों के लिए चेतावनी है।
उसकी त्वचा से एक घातक जीवविष स्रावित होता है।
केवल एक समस्या है...
फ़ायर-बैलीड साँप पर उसका कोई असर नहीं होता।
और वे किसी भी प्रकार की हरकत के प्रति भी बहुत संवेदनशील हैं।
बिल्कुल निश्चल रहेगा...
तो वह शायद बच ही जाएगा।
पर वह हर चीज़ से नहीं छिप सकता।
एक प्रतिस्पर्द्धी नर।
वह यह इलाका हथियाना चाहता है।
अगर उसने इस पर कब्ज़ा जमा लिया, तो वह अंडे खा जाएगा।
इस नन्हे पिता के लिए जीतने के लिए लड़ना बहुत महत्वपूर्ण है।
प्रत्येक चीनी के क्यूब जितना भारी, दोनों बराबर के शक्तिशाली हैं।
यह आधे घंटे तक यह लड़ाई जारी रख सकते हैं।
नन्हा मेंढक थकने लगा है।
पर पिता लड़ाई जीत ही जाता है।
उसने प्रतिस्पर्द्धी को भगा दिया है, कम से कम अभी के लिए तो।
उसे दो और हफ़्तों तक यह पहरेदारी करनी होगी जब तक अंडों में से बच्चे नहीं निकलते।
जैसे-जैसे जंगल बढ़ता है, और जटिल संबंध विकसित होते हैं।
यह ऑर्किड बी एक अनोखे काम के लिए आया है।
यहाँ पहुँचने के लिए यह 40 किलोमीटर उड़ कर आया है।
और वह अकेला नहीं है।
सभी नर हैं और सभी को एक ही चीज़ चाहिए।
जो पराग नहीं है।
इत्र है।
यह ऑर्किड एक ऐसी सुगंध पैदा करता है
जिससे मादा मक्खियाँ उससे सम्मोहित हो जाएँगी।
तो वह जितना हो सके, उतना एकत्र करता है।
पर अगर उसने ध्यान से नहीं किया...
तो वह उसमें डूब जाएगा।
बाहर निकलने का एक ही रास्ता है।
काफ़ी तंग रास्ता है।
और ऑर्किड उसे बिना उपहार दिए नहीं जाने देगा।
उसकी पीठ पर चिपका पराग का एक बंडल।
नन्हे बी की साथी की तलाश जारी है,
पर ऑर्किड का काम हो गया है।
पिग्मी मारमोसेट के लिए, जीवन वापस सामान्य होता लग रहा है।
आजकल कीटाणु मिलने मुश्किल हो गए हैं।
कोई समस्या नहीं।
वे नए पेड़ों में रस के नए कुएँ खोदने में व्यस्त हैं।
उनके शोर करने वाले पड़ोसी भी वापस आ गए हैं।
शोर-गुल कर रहे हैं, खाने की चीज़ें समेट रहे हैं...
और गंदगी डाल रहे हैं।
जब प्रकृति का बुलावा आता है,
तो उससे निबटने की ज़िम्मेवारी नन्हे जीवों की होती है।
यह नन्हा सुपरहीरो पत्तों की छतरी में चीज़ें साफ़ रखता है।
एक गुबरैला, केवल सिक्के के माप के बराबर है।
पर कोई काम बहुत बड़ा नहीं होता।
बीस मीटर की ऊँचाई से...
वह कस के पकड़ कर रखता है।
और यह आ गया बाकी का सफ़ाई दल।
लीद की गेंदें गाड़ने के लिए लुढ़का कर ले जाई जाती हैं।
उनके बच्चों के लिए खाना।
और जंगल के लिए खाद।
जंगल अद्भुत नन्हे जानवरों से भरा एक जटिल संसार है।
जिनमें हर एक को अपनी विशिष्ट भूमिका निभानी होती है।
और इन नन्हे बंदरों ने भी अपना स्थान बना लिया है।
उनका यह सघन जंगल का टुकड़ा सदा परिवर्तनशील रहता है।
पर अभी के लिए, ज़िंदगी अच्छी है।
और दूर नीचे...
एक ब्राज़ील नट जो अगूटी से छूट गया था...
अंधेरे में धीरे से बढ़ रहा है।
लंबी अवधि तक रहने की योजना बनाकर।
छोटी शुरुआतों से, विशालकाय चीज़ें प्रकट होती हैं।
जंगल देखने में चाहे एक अनंत हरा सागर लगे...
पर हर एक पेड़ अनगिनत अद्भुत नन्हे प्राणियों का घर है।
एक स्ट्रॉबेरी डार्ट मेंढक
अपने नन्हे टैडपोल के लिए एक सुरक्षित स्थान ढूँढता हुआ।
बेहतर होगा वह जल्दी करे...
और अपनी अगली पीढ़ी का पालन-पोषण शुरू करे।
यह बहुत लंबी यात्रा है...
जिसमें ऊपर ही ऊपर जाना है।
उपशीर्षक अनुवादक: मृणाल अग्रवाल